1. Θέμα: Χρόνης Μπότσογλου,

*[CXVΙ Αφιέρωμα στον Μπουζιάνη](https://collection.emst.gr/projects/cxv%ce%99-%ce%91%cf%86%ce%b9%ce%ad%cf%81%cf%89%ce%bc%ce%b1-%cf%83%cf%84%ce%bf%ce%bd-%ce%9c%cf%80%ce%bf%cf%85%ce%b6%ce%b9%ce%ac%ce%bd%ce%b7/)*[, 1986, Εθνικό Μουσείο Σύγχρονης Τέχνης (ΕΜΣΤ)](https://collection.emst.gr/projects/cxv%ce%99-%ce%91%cf%86%ce%b9%ce%ad%cf%81%cf%89%ce%bc%ce%b1-%cf%83%cf%84%ce%bf%ce%bd-%ce%9c%cf%80%ce%bf%cf%85%ce%b6%ce%b9%ce%ac%ce%bd%ce%b7/)

Να αναλύσετε το έργο στην σχέση του με την έννοια της προσωπογραφίας

2. Περιεχόμενο: Ανάλυση του έργου σύμφωνα με την εικονολογική μέθοδο του Erwin Panofsky (υπάρχει στα έγγραφα): περιγραφή, ερμηνεία, εγγενής σημασία. Για την σημασιολογική προσέγγιση του έργου, μπορείτε να χρησιμοποιήσετε τα κείμενα που έχουν αναρτηθεί στα έγγραφα, καθώς και όσα άλλα θέλετε να προσθέσετε από βιβλία ή άρθρα. **Επισημαίνω ότι κείμενα από την wikipedia και ανυπόγραφα κείμενα δεν είναι αποδεκτά.** Όταν χρησιμοποιείτε τα λόγια κάποιου συγγραφέα τα βάζετε σε εισαγωγικά. Καλό, βέβαια, είναι να μην γίνεται συχνά αυτό. **Όταν στηρίζεστε στην άποψη ενός συγγραφέα, να αναφέρετε πάντα το όνομά του.** **Δεν καταφεύγετε σε έτοιμες αναλύσεις** παρά μόνο όταν θέλετε να διατυπώσετε την συμφωνία ή την διαφωνία σας με αυτές και αναφέροντας πάντα το όνομα του συγγραφέα.

Προκειμένου να αναπτύξετε μία διαλεκτική σχέση του έργου με άλλα έργα, μπορείτε να αναφερθείτε σε κινηματογραφικά, λογοτεχνικά ή οποιαδήποτε άλλα έργα παρουσιάζουν εκλεκτικές συγγένειες με το προς ανάλυση έργο. Εξάλλου, αυτό αποτελεί την πρωτοτυπία της εργασίας σας.

3. Όριο λέξεων: 2200 λέξεις με δυνατή απόκλιση 100 λέξεων.

4. Μορφή: Γραμματοσειρά times new roman 12 και διάστημα 1,5. Το αρχείο πρέπει να είναι word και **να έχει το επώνυμο και το όνομά σας στα ελληνικά με μικρά γράμματα.**

5. Βιβλιογραφία - Υποσημειώσεις: Η βιβλιογραφία καταχωρείται στο τέλος της εργασίας με αλφαβητική σειρά βάσει του επωνύμου του συγγραφέα. Μετά το επώνυμο και το όνομα, γράφουμε την χρονολογία, τον τίτλο, τον τόπο και τον εκδοτικό οίκο. Αν πρόκειται για βιβλίο, ο τίτλος γράφεται με πλάγια γράμματα. Αν πρόκειται για άρθρο σε περιοδικό, τόμο ή εφημερίδα, ο τίτλος του άρθρου γράφεται με όρθια γράμματα σε εισαγωγικά και ο τίτλος του περιοδικού, της εφημερίδας ή του τόμου με πλάγια. Αν το βιβλίο ή το άρθρο είναι μεταφρασμένο, μετά τον τίτλο γράφουμε το ονοματεπώνυμο του μεταφραστή.

Παραδείγματα:

Διαμαντοπούλου Ευαγγελία, 2010, Η διμέτωπη ταυτότητα του Γιαννούλη Χαλεπά, Αθήνα, Ταξιδευτής.

Διαμαντοπούλου Ευαγγελία, 2019, "Η Κοιμωμένη χωρίς μεταφυσική", περ. Το δέντρο, τχ. 12, Αθήνα.

Gombrich Ernst, 1998, Το χρονικό της τέχνης, μτφρ. Λίνα Κάσδαγλη, Αθήνα, Μορφωτικό, Ίδρυμα Εθνικής Τραπέζης.

Στις υποσημειώσεις γράφουμε το επώνυμο και το όνομα του συγγραφέα, την χρονολογία και **πάντα την σελίδα**: π.χ.: Διαμαντοπούλου Ε., 2012: 130